Weather Updates:दिल्ली सहित इन राज्यों में आज भारी बारिश का अनुमान,  जानें अपने राज्य का हाल...  
दिल्ली सहित इन राज्यों में आज भारी बारिश का अनुमान
मौसम विभाग ने जताया अनुमान
शुक्रवार को भी दिल्ली में हुई थी बारिश
दिल्ली और एनसीआर (Delhi Weather) में सुबह तेज बारिश ने मौसम सुहावना बना दिया है. मौसम विभाग के अनुसार, दिल्ली सहित पंजाब, हिमाचल प्रदेश, जम्मू कश्मीर, उत्तराखंड, हरियाणा, राजस्थान, आंध्र प्रदेश, पश्चिम बंगाल, सिक्किम और गोवा में भारी बारिश का अनुमान है. शनिवार को दिल्ली एनसीआर (Delhi Weather) में आसमान में बादल छाये रहने, हल्की से भारी वर्षा होने तथा गरज के साथ बौछारे पड़ने एवं तेज हवा चलने की संभावना मौसम विभाग ने जतायी है. शनिवार को अधिकतम और न्यूनतम तापमान क्रमश 30 और 25 डिग्री सेल्सियस के आसपास रहने की संभावना है. शुक्रवार को भी दिल्ली के कई इलाकों में बारिश हुई. शहर में न्यूनतम तापमान 26.6 डिग्री सेल्सियस दर्ज किया गया, जो इस मौसम के लिए सामान्य है. आर्द्रता 70 और 86 फीसदी के बीच रही. सफदरजंग वेधशाला ने 3.6 मिलीमीटर वर्षा दर्ज की. पालम वेधशाला ने अधिकतम 32.8 डिग्री सेल्सियस तथा न्यूनतम 26 डिग्री सेल्सियस तापमान दर्ज किया और 0.4 मिली वर्षा दर्ज की. लोधी रोड वेधशाला ने अधिकतम 31.6 डिग्री सेल्सियस तथा न्यूनतम 25.4 डिग्री सेल्सियस तापमान दर्ज किया और 4.3 मिली वर्षा दर्ज की.